ការសំភាស៏របស់អុំប្រុស ឌី សំអុល

ក៖ អ្នកធ្វើការសំភាស៏៖ សួន សុខលី ខ៖ អ្នកត្រូវបានគេសំភាស៏៖ ឌី សំអុល

ការសង្ខេបរបស់អុំប្រុស ឌី សំអុល

អុំប្រុស ឌី សំអុល គាត់មានអាយុ ៦០ឆ្នាំ ក្នុងឆ្នាំ២០១៨។ អុំប្រុស ឌី សំអុល គាត់មានភេទ ប្រុស។ អុំប្រុស ឌី សំអុល គាត់មានទីលំនៅនាពេលបច្ចុប្បន្ននៅ ភូមិត្រគៀក ឃុំត្រពាំងកង ស្រុកសំរោងទង ខេត្តកំពង់ស្ពី។ អុំប្រុស ឌី សំអុល មានកូនទាំងអស់ចំនួន ៤នាក់ តែមិនបានបញ្ជាក់ច្បាស់។ អុំប្រុស ឌី សំអុល បានរៀបអាពាហ៏ពិពាហ៏ជាមួយ ប្រពន្ធគាត់មានឈ្មោះថា អ៊ុក វន បានរៀបអាពាហ៏ពិពាហ៏នៅឆ្នាំ ១៩៨២។ អុំប្រុស ឌី សំអុល មានប្រពន្ធចំនួន ០១ នាក់។។

ក៖ ជាដំបូងខ្ញុំសូមថ្លែងអរគុណដល់អុំប្រុស ដែលផ្តល់អោយខ្ញុំសំរាប់ឧកាស ដែលអុំប្រុសបានផ្តល់ឧកាសអោយខ្ញុំធ្វើការសំភាស៏អំពីជីវប្រវត្តិរបស់អុំប្រុស។ ហើយការសំភាស៏មួយនេះគឺត្រូវបានធ្វើឡើងដោយសាកលវិទ្យាល័យមួយដែលមានឈ្មោះថា BYU ដោយសារតែសាកលវិទ្យាល័យនិងចង់ថែរក្សារអំពីជីវប្រវិត្តិជីដូនជីតារបស់អុំប្រុស និងសាច់រឿងរបស់អុំប្រុស ទុកសំរាប់អោយកូនចៅជំនន់ក្រោយអោយពួកគាត់បានលឺនិងពួកគាត់អាចស្តាប់។ ហើយបន្ទាប់ពីការសំភាស៏នេះរួចហើយ តើខ្ញុំអាចសុំដាក់ការសំភាស៏មួយនេះនៅក្នុងប្រព័ន្ធវែបសាយមួយដែលមានឈ្មោះថា www.cambodianoralhistories.byu.edu ហើយខ្ញុំជាអ្នកសំភាស៏អុំប្រុសមានឈ្មោះថា សួន សុខលី ហើយចឹងការសំភាស៏នេះធ្វើឡើងនៅថ្ងៃទី២៣ ខែ០២ ឆ្នាំ២០១៨ ដែលមានទីកន្លែងនៅក្នុងភូមិ ឃុំអីគេដែលអុំ?

ខ៖ ភូមិត្រគៀក ឃុំត្រពាំងកង ស្រុកសំរោងទង ខេត្តកំពង់ស្ពី បាទ។

ក៖ ចារហើយសូមសួរអុំប្រុសថា អុំមាននាមឈ្មោះ និងនាមត្រកូលអ្វីដែលទៅអុំ?

ខ៖ បាទខ្ញុំមានឈ្មោះថា ឌី សំអុល បាទ។

ក៖ ហើយអុំអើ មានឈ្មោះហៅក្រៅទេ?

ខ៖ អើអត់ទេ កាលពីនៅក្នុងបំរើកិច្ចការរដ្ធក៏ខ្ញុំប្រើឈ្មោះនិង ខ្ញុំទៅសង្គមណាក៏នៅតែប្រើតែឈ្មោះនិង ខ្ញុំអត់ដែលប្រើឈ្មោះពីរបីរអីអត់ទេ បាទ។

ក៖ ចារ ហើយអុំកើតនៅឆ្នាំណាខេត្តណាដែលអុំ?

ខ៖ អុំកើតនៅក្នុងឆ្នាំ១៩៥៨ បាទ នៅក្នុងអើ មុនឆ្នាំ៧០ ក្រោយពីរបបប្រល័យពូជសាសន៏ប៉ុលពត បាទក្រោយពីបែកឆ្នាំ៧៥មក គឺថាអុំបានជុំលៀសពីភូមិស្រុកនេះ ទៅនៅនុះត្រពាំងជោរនុះនៅស្រុកឯលិចនោះ គឺថាធ្វើការដែលគេហៅថា ដើររែក មានគោ មានពពែ ដឹកចានដឹងឆ្នាំងព្រាត់ព្រាស់វិនៀសក្រុមគ្រួសារ ដោយមិនអាចមានសិទ្ធស្វាត់ស្វែងរលក្រុមគ្រួសារបានទេ ដូចប្រសាសន៏សំម្តេចលោកបានមានប្រសាសន៏ហើយ សំម្តេចនយោករដ្ធមន្ត្រីថាយើងនៅក្នុងសម័យនោះវាអន់ជាងឆ្កែ ណាអន់ជាងឆ្កែ អន់ជាងសត្វធាតុទៅទៀត យើងវាគ្នានសិទ្ធទេ គ្នានសិទ្ធទាំងអស់ទាំងការរស់នៅ អើទាំងការសុីចុកបុកទំពាំ ការសាកសួរសុខទុកជាមួយនិងក្រុមគ្រួសារមិនចាច់ថាដល់ផៅញាតិនៅក្នុងសង្គមទេ សុំត្រឹមតែសាច់សារលោហិតខ្លួនឯងនិងក៏យើងគ្នានសិទ្ធទៅសួរសុខទុកដែល និងហើយ។

ក៖ ចុះកាលនិងអុំប្រុសមានអាយុប៉ុនន្មានពេលនៅសម័យប៉ុលពតណាអុំ?

ខ៖ នៅសម័យប៉ុលពតនិងអុំ ប្រហែលជាមានអាយុអើជាង២០ឆ្នាំ និងហើយជាង២០។

ក៖ ចារហើយអុំបានចង់ចាំសាច់រឿងអីខ្លះនៅក្នុងសម័យនិងណាអុំ អ្វីដែលអុំបានឆ្លងកាត់ណាអុំ?

ខ៖ អើផលពិបាករបស់អុំនៅក្នុងសម័យនិងគឺថា អើអុំមានទុកវេទនាដោយសារអីគឺដោយសារថា អាការហូបចុកគឺមិនបានឆ្អែត ពលកម្មលើសកំម្លាំងណា ដូចថាគ្នានពេលគ្នានថ្ងៃសំរាកទេក្មួយនិងហើយ ហើយការធ្វើទុកបុកម្និញសូម្បីតែស្លឹកគ្រៃណាសត្វធាតុដែលចិញ្ចឹមខ្លួនឯងនិង យើងចង់ហូមចង់អីគឺយើងត្រូវតែសូមច្បាប់ឈ្លប់ សូមច្បាប់មេភូមិ និងមេកង មេក្រុមអីចឹងទៅ។ ក៏ប៉ុនន្តែបើសិនជាយើងមិនបានសូមគេទេ ដូចជាដំឡូងមី ដំឡូវអីផ្សេងៗ ដែលយើងដាំដោយដៃយើង ដោយខ្លួនយើងជុំវិញអើផ្ទះសហរក៏ដែលយើងនៅនិងបេះមិនបានសូមគេ គឺគេចោតថាយើងខ្មាំងណា ហើយគ្រាន់ថាគេចោតថាយើងខ្មាំងហើយណា គេដាក់គឺថាទុកទោសអោយយើងនិង គឺថាមិនស្មើរនិងដំឡូវមួយដុំទេជីវិតរបស់មនុស្សម្នាក់និង គេចង់សំលាប់ចោលពេលណាគឺស្រេចតែចិត្តគេ វាសំលាប់ជីវិតយើងមិនស្មើរនិងមាន់ ទា សត្វធាតុដែលយើងចិញ្ចឹមនោះទេនិងហើយ មិនចឹងទេសរុបមកវិញរាល់ការងារទាំងឡាយដែលយើងដាំដុះបាននិងគឺត្រូវតែសូមគេសិន បើមិនសូម គឺវាត្រូវតែវៃចោល ណា និយាយអោយខ្លី គឺត្រូវតែវៃចោល។

ក៖ ចារ។

ខ៖ ហើយក្រុមគ្រួសារនិរៀសព្រាត់ព្រាស់មិនអាចនិងទៅសួរសុខទុកគ្នាបាន ទោះបីឈឺស្កាត់ គ្រុនរងារយប់ប្រលប់យ៉ាងណានោះគឺថាមិនអាចទៅសួរសុខទុកគ្នាបានទេ ព្រោះគេសំអាងថាទៅធ្វើអី? យើងនិងទៅធ្វើអីកើតមានពេទ្យគេទៅព្យាបាលហើយ ណា និងទីមួយ ចំណែកទីពីរ អុំនៅកំរឹតបំរើការងានៅក្នុងមណ្ឌុលកុមារ ណា ដោយគេមើលឃើញថាអុំជាក្មេងដែលរាងត្រើសជាងគេ គេអោយអុំធ្វើជាជន១២មេសាទេ ប៉ុនន្តែគេអោយអុំទៅជួយមើលក្មេងណា នៅក្នុងមណ្ឌុលមួយដែលគេហៅថា អន្លង់សំរឹត ស្ថិតនៅក្នុងតំបន់ស៣២ បាទ ឃុំតាំងក្រូច បាទ ហើយអើនៅបច្ចុប្បន្ននេះគឺនៅស្រុកសំរោងទង ខេត្តកំពង់ស្ពី បាទ។

ក៖ ចារអុំ។

ខ៖ ខ្ញុំទៅមើលក្មេងនិងគេអោយខ្ញុំនិង ព្រលឹមឡើងនិងគឺថានាំក្មេងទៅ ណែកអោយវសទៅរត់លេងពលកម្ម អីចឹងទៅ នាំក្មេងលេងត្រលប់មកវិញអីចឹងទៅ នាំទៅមុជទឺកមុជភក់អីអោយក្មេងចឹងទៅ ប៉ុនន្តែក្នុងថានះដែលថា ក្រោមបទបញ្ជារបស់អង្គការនោះគឺថាអើ អត់បានទូលំទូលាយអីទេ គឺថាធ្វើបាបក្មេង បង្អត់បាយក្មេង គឺថាយប់ឡើងដេកគ្មានភួយ គ្មានម៉ង់ ភ្លៀងអីមកនិងខ្លះគៀនជញ្ជាំង ដាច់ទឹកដាច់អី មួយយប់ងាប់២ទៅ៣នាក់ ព្រលឹមឡើងរឹង ងាប់ អាអាយុ៧ ទៅ៨ឆ្នាំ ១០ឆ្នាំជាងអីនិងគឺថា ស្លាប់ដោយការស្រេកឃ្លាន ហើយក្នុងថាណះនោះដែលគឺថាខ្ញុំនៅមណ្ឌុលកុមារអន្លង់សំរឹតនិងគឺថាខ្ញុំជាអ្នកយកក្មេងដែលស្លាប់ទាំងអស់និងទៅបូជា ពាក្យថាបូជា ភាសារខ្មែរយើងគឺយកទៅបញ្ចុះនិងណាកូន។

ក៖ ចារអុំ។

ខ៖ តែនៅក្នុងសម័យនិងបើស្លាប់ទៅគឺថាគេច្រើនយកទៅកាប់ ដូចថាបើពាក្យប្រើនៅក្នុងសម័យដែលគ្នាមសិល្ប៏ធម៏គឺគេនិយាយថា យកទៅកាប់ កាប់និងដូចថាកាប់រណ្តៅលុបៗ រំនិងកន្ទេលនិងកាប់ទៅរួចដាក់បន្លារឬស្សីពីលើ រួចកាប់ហើយស្រេចណា ទោះបីមិនសុវតិ្ថភាពដូចជាជ្រូកព្រៃ ឆ្កែព្រៃឬក៏សត្វព្រៃអីយកទៅសុីយ៉ាងមេច ឬក៏យកទៅចោលពាស់វាលពាស់កាលមេចក៏ដោយ វាអនាធិបតីគ្មានសិល្យ៏ធម៏ និងហើយ។

ក៖ ចារហើយខ្ញុំចង់សួអុំថាកាលនិងអុំមានបងប្អូនចំនួនប៉ុនន្មាននាក់ដែលអុំ?

ខ៖ អុំមានអើបងប្អូនចំនួន អើ៥នាក់ និងហើយ។

ក៖ ចឹងអុំអាចរៀបរាប់ឈ្មោះរបស់ពួកគាត់តិចបានដែលទេអុំ?

ខ៖ បាទ អុំមានបងទីមួយ មានឈ្មោះថាឌីសំអាង បន្ទាប់មកខ្ញុំនិងហើយឈ្មោះឌីសំអុល ហើយបន្ទាប់ពីទីពីគឺប្អូនស្រីខ្ញុំ មានឈ្មោះថាឌីសំអាត បានបីនាក់ហើយណា បន្ទាប់ពីទីបីនិងគឺ ឈ្មោះឌីសំអែម ទីបួននិងឌីសំអែម ទីប្រាំរឈ្មោះថា ឌីសំអឿន ហើយនិងអើប្អូនប្រុសមួយទៀត ទាំងអស់គឺថាប្រាំមួយនាក់ បាទ ទីប្រាំមួយនិងគឺថាមានឈ្មោះដុំរីយ៉ា អើមែនទេ ឌីរីយ៉ា។

ក៖ ហើយចុះលោកអុំជាកូនទីប៉ុនន្មាន?

ខ៖ អើខ្ញុំជាកូនទីពីរ បាទ បងប្អូនខ្ញុំទាំងអស់និងគឺថា ដូចជារីយ៉ានិងស្លាប់នៅជំនាន់ប៉ុលពតដោយសារអត់បាយនិងហើយ ហើយដោយមិនដឹងកន្លែងស្លាប់ទៀត និងហើយ ដោយសាអី ដោយសារដូចខ្ញុំបានរៀបរាប់ប្រាប់ពីខាងលើមកចឹង។

ក៖ ចារអុំ រីយ៉ានិងគាត់ជាប្រុសអីអុំ?

ខ៖ គាត់ប្រុស រីយ៉ា និងហើយ។

ក៖ ហើយគាត់បានស្លាប់នៅសម័យប៉ុលពត?

ខ៖ ស្លាប់នៅសម័យប៉ុលពត ដោយសារដាច់បាយ ហើយនិងអើ ឪពុកខ្ញុំនោះគឺគាត់ស្លាប់ដោយសារដាច់បាយដែល បាទ ស្លាប់នៅអើវត្តទួលសុភី អន្លង់សំរឹត និងហើយ។

ក៖ ចារហើយឪពុកម្តាយរបស់អុំពួកគាត់មានឈ្មោះអីគេដែលអុំ?

ខ៖ ឪពុកម្តាយរបស់អុំអី?

ក៖ ចារអុំ។

ខ៖ គាត់មានឈ្មោះ ឌី ជាឪពុក បាទ ហើយម្តាយខ្ញុំវិញមានឈ្មោះថា សួន។ ប៉ុនន្តែឪពុកខ្ញុំនិងគាត់បានស្លាប់តាំងពីសម័យអើ សង្គមរាស្រ្តនិយមឯនោះ បាទ គាត់ស្លាប់ដោយសាររោគគារបៀត បាទ បើចំពោះម្តាយខ្ញុំវិញគាត់ទើបតែមកស្លាប់នៅក្រោយរួចពីរំដោះនេះទេ គាត់ស្លាប់នៅឆ្នាំប៉ុនន្មានឆ្នាំអាឡូវៗនិងទេណា និងហើយ។

ក៖ ចារអុំ។

ខ៖ ពួកគាត់សុទ្ធតែស្លាប់ដោយរោកគាបៀតបៀនទេ ប៉ុនន្តែបើថាជីតានិងសាច់សារលោហិតផ្សេងៗ គឺថាគាត់ស្លាប់នៅសម័យប៉ុលពត តាខ្ញុំឈ្មោះថា តាជាគឺជាជីតារបស់ខ្ញុំនិងពេលដែលខ្ញុំកើតមកគឺថាខ្ញុំរស់នៅតែជាមួយនិងគាត់ទេ នៅសម័យប៉ុលពតនិងគឺថាស្លាប់ដោយសារអត់បាយ តែតាជាបិងគាត់ស្លាប់ដូចថា រាងអនោចអធម្មជាងគេ គឺថាស្លាប់ដោយសារប៉ុលពតយកទៅវៃចោលនិងគល់ឬស្សី និងហើយ វាចោត់ថាអីគេ មេការសុីប៊េ ស្អី សេអីអា ការសេប៊េ ស្អីគេនោះ ខ្ញុំមិនយល់ដែលកាលនិង ខ្ញុំសើបតាបឈ្លប់គេនិង ថាខ្ញុំមិនចេះអក្សរទេ ខ្ញុំចេះតែថាតាមគេទៅ ការសេ សេប៊េមិចគេទេ ការសេអីអានិង និងហើយអានិងប្រហែលជាពួកក្រុមសើបអង្គេតគេ ស្រែកតែវាចោតប្រកាន់យើងទេក្មួយសម័យនិងវាអត់រកហេតុផលដូចយើងសម័យនេះទេ វាគ្មានច្បាប់គ្មានទំលាប់ដូចយើងសម័យអាឡូវនិងទេ ឧទារហណ៏ដូចថាឈ្មប់ឃុំ ឈ្មប់ភូមិអីនិងគេលប់មើលឃើញ ដូចថាគេស្អប់យើងស្អប់អីនិង គេចោតថាយើងខុសនេះខុសនោះទៅ រួចគេយកយើងទៅវៃចោលដូចជាសត្វធាតុចឹង សម័យនិងដូចថាជីវិតយើងផុយណាស់ ផុយជាងសត្វទារដែលគេយកមកឆារក្តៅនិងទៅទៀត និងហើយអត់មានដូចថា បាទ អណោចអធម្មអីទេ អាណិតអាសូរអីទេ ព្រោះថាសម័យននិងព្រោះថាកម្លាំងរបស់ប៉ុលពតនិងគឺថាគ្នាវាក្មេងៗ វាយកទៅបណ្តុះបណ្តាលវិជ្ជានិងគឺថាអត់មានសល៏ធម៏ទេ ចេញមកគឺថាសុទ្ធតែមិត្តបង មិត្តតា មិត្តយាយនិងទាំងអស់។

ក៖ ចារ ចុះពួកប៉ុលពតទាំងអស់និងចេះអក្សរដែលឬទេអុំ?

ខ៖ ពួកប៉ុលពតទាំងអស់និងអត់សូវចេះអក្សរទេក្មួយ។

ក៖ ចារហើយដូចជាសំរាប់ជីដូនជីតារបស់ឪពុកអុំណា តើពួកគាត់ប្រកបមុខរបស់អីនៅក្នុងសម័យនិងសំរាប់ចិញ្ចឹមកូនចៅមុនពេលដែលពួកគាត់បានស្លាប់និងណាអុំ?

ខ៖ អើសំរាប់ជាមុខរបរបស់អុំខាងជីដូនជីតាឪពុកនិងគឺថាគាត់ គាត់ពីដើមមកដូចថាធ្វើជាបុគ្គលិកណា គឺជាកម្មករបូមខ្សាច់នៅម៉ាត់ទន្លេរយើងនិងណា គឺនៅមុខទន្លេរបួនមុខនិង ក្រោយមកគាត់ក៏បានស្លាប់ដោយសារមានជំងឺ ហើយក្រោយមកទៀតគឺថាជីដូនជីតានៅអីស្រុកស្រែនុះគាត់បានធ្វើស្រែធ្វើចំការតាមបែបដូចគេដូចអីចឹងទៅ ខែប្រាំងឡើង អណែកខែវស្សាយើងស្ទង់ដកហើយឡើងត្នោត នេះជាទំលាប់របស់អ្នកខេត្តកំពង់ស្ពឺ តាំងតែពីដើមមកគឺគេធ្វើចឹង ហើយតាំងពីដើមមកមានដើមត្មោតច្រើនណាស់ ដុះឡើងស្គេស្គាស់ ដើរឡើងសឹងតែបុក តែអាឡូវនិងវាវាលអស់ទៅ អាស្រ័យទៅដោយថាពេលវេលានិងកាលលះទេសះវាចេះតែរើសរើចឹងទៅណាក្មួយ ចឹងណា។

ក៖ ហើយចុះម្តាយអុំវិញ តើគាត់បានធ្វើអី្វសំរាប់ចិញ្ចឹមជីវិតដែលទៅអុំ?

ខ៖ ម្តាយខ្ញុំគាត់ជាអ្នកធ្វើស្រែ តែក្រោយពីឆ្នាំ១៩៧៩ ក្រោយថ្ងៃរំដោះនិងគាត់បានវិលមកស្រុកវិញ ហើយក៏គាត់បានចាប់អាជីបជាអ្នកលក់ដូរមុខរបកំបិុកំពុកនីងទៅ ដើម្បីចិញ្ចឹមជីវិតនៅទីផ្សារអង្គសិរីនិង ណានៅក្នុងខេត្តកំពង់ស្ពីនិងណាកូន និងហើយ ដល់គាត់លក់គាត់ដូចឹងទៅបានមកចិញ្ចឹមកូនចៅអោយបានធំឡើងមក ខ្ញុំក៏ចូលបំរើជាតិនៅក្នុងឆ្នាំ១៩៧០អមិនមែនទេ គឺនៅឆ្នាំ១៩៨០ មុនដំបូងខ្ញុំ។

ក៖ កាលនិងអុំចូលធ្វើអីគេដែល?

ខ៖ បាទ ខ្ញុំចូលធ្វើឈ្លប់ឃុំ និងហើយឈ្លប់ឃុំហើយទៅបំរើ គេជ្រើសរើសក្នុងប្រត្តិបការកាន់ខាងប្រដាប់អាវុធ ស្រុកសំរោងទងនិង ដែលមានលោកហុង សៅ ជាមេបញ្ជាការ និងហើយ គាត់ជាមេបញ្ចាការស្រុកក្រុមបាការ ស្រុកសំរោងទង ខេត្តកំពង់ស្ពឺនិង។ ដល់តែក្រោយមកខ្ញុំមានគេជ្រើរើសរកអ្នកចេះជំនាញអក្សរសំងាត់ ណា ខ្ញុំនិយាយអោយចំជំនាញទាំងអស់ប្រាប់ក្មួយទៅចុះ ដល់តែបានចុះឈ្មោះណា បានចាត់តាំងអោយខ្ញុំទៅរៀននៅស្រុកយួននិង គឺត្រូវទៅត្រៀមនៅភ្នំពេញនិងចង់កន្លះខែ ទៅនៅសំរាក់នៅក្នុងទូតចិន ក្រោយពីគ្រូពេទ្យគេមកពិនិត្យសុខភាពយើង ពិនិត្យកាយសម្ទារយើងហើយនុះ គ្រាប់អវយវះទាំងអស់ អ្នកខ្លះទៅខាងអារត់ក្រុសទៅ អ្នកខ្លះទៅខាងអាកាសចរណ៏ទៅ រួចដល់ចំណែកអុំនេះក៏ទៅខាងទូរលេខសំងាត់ កាលនិងគេហៅថាអើស្រុកខ្មែរយើងនៅក្រោយថ្ងៃរំដោះគេហៅថា (ស ៥៨០) សរ៥៨០និងគឺជាជំនាញអក្សរសំងាត់ដែលកើតចេញមកពីក្នុងជួរកង់ទ័ព្ទ បាទនៅក្នុងជួរកង់ទ័ព្ទ ដល់តែក្រោយមកបានខ្ញុំបានទៅរៀននៅស្រុកយួន នៅក្នុងឆ្នាំ៨២ នៅឆ្នាំ៨២និងគឺខ្ញុំ ទៅរៀនវគ្គបុគ្គលិកនិងចំនួន២ឆ្នាំ រៀនភាសារបានអើ រៀនភាសារនិងបានតិចតួចកាលនិងវគ្គបុគ្គលិកយើងបណ្តុះបណ្តាលដើម្បីយកមកបំពេញការងារនៅក្នុងស្រុទេសយើងអោយបានទាន់ពេលវេលាណាក្មួយ ព្រោះថាយើងក្រោយថ្ងៃរំដោះនិង គឺថាទន់ដៃទន់ជើងអស់ហើយណា គឺសឹងតែថាគេយកទៅសំលាប់ចោល គេយកទៅធ្វើអីក៏បានដែល ព្រោះយើង បើនិយាយពីកាយសំទ្ធាររបស់ប្រជាពលរដ្ធទូរទាំងប្រទេសនិងវាត្រូវបាក់បៀរនៅក្នុងសម័យប៉ុលពតនិងគឺថាវាទ្រុធទ្រុមខ្លាំងណាស់ ដល់ចឹងទៅនៅក្រោយថ្ងៃរំដោះនិងយើងអត់មានកម្លាំងការពារទេណា មានដែលតែមានតិចតួចបើថាអោយទៅឈរជាជំហរកម្លាំងយុវជនអីគឺថាវាអត់មានទេ បើគេថាក្មេងចាស់ប្រុសស្រីចូលកាន់កាំប្លឺងដើម្បីការពារជាតិខ្លួនអីនិងគឺថាកម្លាំងអត់ទាន់មានពេញទំហឹងទេ ព្រោះថាម្នាក់ៗទើបតែងើបពីស្លាប់ មានសុខភាពទ្រុធទ្រុមមិនអាចនិងអើការពារបាន។ អ្នកខ្លះមានកាយសម្ទាររឹងមាំទៅក៏បានចូលបំរើជាត់កាន់អាវុធអីចឹងទៅ ដើម្បីការពារជាតិនិងស្រោចស្រង់ជាតិមាតុភូមិនិងនៅក្រោយថ្ងៃរំដោះនិងកុំអោយវាបាត់បង់ទៅវិញ ណាក្មួយណា វាចឹង។

ក៖ ចារហើយអើខ្ញុំសុំសួរអុំទៀតថា ឪពុកម្តាយរបស់អុំតើគាត់ជាមនុស្សបែបណាដែលសំរាប់អុំ? ដែលអុំស្រលាញ់និងគោរពចំពោះគាត់ណាអុំ?

ខ៖ បាទ ម្តាយឪពុករបស់ខ្ញុំគឺជាមនុស្ស បើនិយាយអោយចំទៅគឺជាមនុស្សដែលប្រកបទៅដោយធម៏។ ពាក្យថាប្រកបទៅដោយធម៏និងគឺវាកើតឡើងគ្រប់យ៉ាងណាក្មួយ តាំងពីការរស់នៅក្នុងសល៏ធម៏ទំនាក់ទំនងណា ញាតិការគ្រប់សព្វស្រទប់ គ្រប់សព្វសារពើទាំងអស់ណា ចូលវត្តចូលវាណា មិនថាការបំរើអី ឬក៏ទៅបំរើមន្ត្រីរាជការណា បើថាជីតាវិញគាត់ធ្វើមេ៥០ខ្នងណា តាំងពីសម័យមុនសម័យត្រង់ច័ន្ន រាងសីនុះតាំងពីមុននិងក្រោយរំដោះថ្ងៃប៉ុលពតណាក្មួយណាស់។

ក៖ ចារហើយជីដូនជីតារបស់អុំមានឈ្មោះអីគេដែលអុំទាំងខាងឪពុកខាងម្តាយណាអុំចាំទេ?

ខ៖ ជីដូនជីតាខ្ញុំខាងម្តាយនិងមានឈ្មោះថា សំជា ហើយបើភរិយាគាត់នុះមានឈ្មោះថាអើ យាយសាត់។ ហើយបើខាងឪពុកនោះវិញមានឈ្មោះថា តាឌី អើហើយប្រពន្ធគាត់និងមានឈ្មោះថាយាយ ងាវ និងហើយ។

ក៖ ចាហើយចុះអុំមានដឹងថាពួកគាត់កើតនៅណា? ហើយពួកគាត់មានអាយុប៉ុន្មានហើយ? និងមានឆ្នាំអីគេដែល?

ខ៖ អើបើនិយាយរៀបរាប់ទៅរឿងឆ្នាំកំណើតគាត់និងភ្លេចអស់ហើយក្នួយ ប៉ុន្តែគ្រាប់តែថាស្រុកកំណើតគាត់អីអុំចាំខ្លះ។ ស្រុកកំណើតតាជា ខាងម្តាយនិងគាត់កើតនៅឃុំត្រកៀក ភូមិត្រពាំងទង ស្រុកសំរោងទង ខេត្តកំពង់ស្ពឺ ហើយចំណែកជីតាខាងឪពុកនោះគាត់កើតនៅចោមចៅ ខេត្តកណ្តាលកូនណា និងហើយគាត់ស្លាប់យូហើយ និងហើយ។ តែបើតាជាខ្ញុំគាត់ស្លាប់នៅសម័យប៉ុលពតនិងដោយសារ អើគេចោលគាត់ថា អីគេ ការសេបេអីអា និងគេយកគាត់ទៅវៃចោល និងហើយគេយកគាត់ទៅវៃចោលទេ មិនមែនស្លាប់ដោយរោគគារអីទេ ដល់ចឹងទៅគឺថា។

ក៖ ចារហើយខ្ញុំចង់សួអុំថា តើអុំបានចង់ចាំអ្វីខ្លះអំពីជិវប្រវិត្តរបស់ជីដូនជីតាអុំណា តើអុំចាំទេ?

ខ៖ ប្រវិត្តជីដូនជីតាដូចខ្ញុំបានរៀបរាប់និងជំរាប់ក្មួយហើយថាគាត់ធ្វើស្រែ ចំការណា បាទបើជិដូនជីតាខាងឪពុកនុះគាត់ជាអ្នករកសុីលក់ដូរអីនិង ព្រោះពួកគាត់ជាអ្នកនៅក្បែភ្នំពេញណាក្មួយ តែគ្រាន់តែថាយើងអោយដឹងពីពឹសស្តាររបស់គាត់និងវាមិនដឹងអស់ទេព្រោះយើងជាចៅកើតមកតូចវាមិនសូវដឹងសាវត្តាអីនិងរឿងគាត់ អើធ្វើអីៗអោយពឹស្តារទេ ក៏ប៉ុនន្តែគ្រាន់តែថាដឹងជាគោលៗថាគាត់ជាង្នកលក់ដូ និងខាងឪពុកណា និងហើយគាត់ជាអ្នកលក់ដូរ ហើយមានស្រែភ្លឺអីតិចតួចនិងនៅម្តុំចោមចៅយើងពីដើមនិងសុទ្ធតែស្រែភ្លឺ នៅខាងក្រោយៗ និងអាខាងជើង ខាងត្បូងថ្នល់ជាតិអីនិងសុទ្ធតែស្រែតាសក្មួយនិងហើយ ទើបតែមកសម័យយើង អាសម័យអើសម្តេចដែកជោរយើងនិងទើបមានការអភិវន្ត្យន៏ណាមួយសង្គមយើងនិងវារីកចំរើនទៅ វាចេះតែអើដុះដាលអារឿងរោងចក្រសហគ្រិស្ទឬមួយក៏អាជីវាករអាជិវកម្មអីវាទិញ វាធ្វើអីចឹងទៅក៏វាបាត់ស្រែអស់ហើយ និងហើយ។

ក៖ ចារហើយខ្ញុំសូមសួរអុំទៀតថា តើក្រុមគ្រួសារសាច់ញាតិបងប្អូនរបស់អុំ ពួគគាត់រៀបការហើយ ពួកគាត់រស់នៅក្នុងភូមិនេះដែល ឬក៏រស់នៅកន្លែងផ្សេងៗពីគ្នា?

ខ៖ បាទក្រោយពីថ្ងៃរំដោះនិងបានរៀបការហើយខ្ញុំក៏នៅនិងដែលជាភូមិកំណើត ហើយបងខ្ញុំអើការនោះក៏នៅភូមិកំណើត ប្អូននេះក៏វាបែកខ្ញែកទៅរកសុីនៅអីផ្សារនុះខ្លះទៅ នៅផ្សារស្ពីនុះ។ អាខ្លះក៏កូនក្មួយអីទៅប្រកបមុខរបស់តាមស្រុកតាមទេសអីជាមួយនិងប្រពន្ធកូនគេអស់ហើយ និងហើយតែគ្រាន់តែថាអ្នកទាំងអស់និងបានមួយធូរស្រាល មិនជាមានអីទេ ប៉ុនន្តែគ្រាន់តែថា ខ្ញុំត្រែកអរចំពោះសម្តេចដែកជោរ ដែលបានដើកនាំប្រទេសអោយមានការរីកចំរើន និងបង្កើតនូវផលប្រយោន៏ជូនចំពោះប្រជាពលរដ្ធទាំងឡាយនិងគឺថា គិតគូពីជិវភាពរស់នៅដល់ប្រជាពលរដ្ធ ដល់កម្មករ ទាំងក្មេងចាស់ប្រុសស្រី ទាំងអស់លោកតែងតែរមែងគិតដល់ អើអំពីការរស់នៅយ៉ាងពឹសស្តាររបស់ប្រជាពលរដ្ធ ទាំងអើ ថ្នល់ ស្ពាន សាលារៀន អើសព្វគ្រាប់បែបយ៉ាង ព្រោះលោកតែងតែយកចិត្តទុកដាក់ណាស់ និងហើយខ្ញុំត្រេកអរ ទោះបីជាលោកមិនបានជួយអ្វីខ្ញុំ មិនជួយអើជាថវិការ ឬក៏ជាអើរបស់របស់អ្វីក៏ខ្ញុំសូមថ្លែងអំណរគុណត្រែកអរចំពោះសម្តេចដែលលោកបានដឹកនាំ នាវាកម្ម្ពុជាបាមករីកចំរើន យ៉ាងលឿនយ៉ាងឆាប់រហ័ស បាទ និងហើយគឺថា ខ្ញុំមិននឹកស្មានថា គឺថាសង្គមខ្មែរអើប្រទេសជាតិយើងបានរិកចំរើនលឿនរបៀបនេះទេ បាទព្រោះពីដើមមកភូមិមួយរកតែរាត់យូរស្តាប់មួយក៏គ្នានផងក្មួយណា កាលនិងអ្នកណាមានកង់ជិះអ្នកនិងអ្នកមានហើយ គ្រាន់តែថាមិនមានស្អីទេគ្រាន់តែមានសុី មានហូប មានចុក មានស្លៀកពាក់ មានកង់ មានរ៉ាត់យូរស្លាប់ និងហើយ។

ក៖ ហើយអើខ្ញុំសូមសួរអុំទៀតថា ចង់និយាយថា តើបងប្អូនរបស់អុំមានអ្នករស់នៅស្រុកក្រៅដែលឬទេអុំ?

ខ៖ អត់ទេក្មួយ អត់មានអាលឺង កូនចៅគេធ្វើការរោងចក្រនិង ប្រុងទៅនេះទៅនុះដែលតែខ្ញុំអត់អោយទៅ ខ្ញុំថាបានប៉ុន្មានមិនស្មើរនិង ឪពុកជួបមុខកូនទេ ស្រុកទេសយើងខ្វះអីការងារណាកូនណា ខូចតែខ្ចិលណា រីកដុះដូចផ្សិត ការងារ ប៉ុន្តែ ឧទារហន៏ថាបើយើងខ្ចិលវាអត់ហើយ ហើយនិងចង់ទៅណា នៅនេះបានជួបមុខជួបជុំម៉ែឪបងប្អួនណា ខ្វះលុយតិចតួចយើងរកគេរកងងទៅ តែរកគេរកងងនិងអោយទទួលខុសត្រូវសង់គេទៅគេមិនកំនេញទេណាកូនណាស់ អើបើយើងយកមករកសុីយើងយកមកធ្វើការធ្វើគេហដ្ធានអីតិចតួចខ្វះខាតដើម្បីបំពេញអោយបានផ្ទះអីនៅចឹង រស់នៅតាមបែបធ្មមជាតិ មើលស្រុកមើលទេស ជួបជុំម៉ែឪបងប្អូនកូនចៅណា ជីតាជីដូន ញាតិតិការទាំងអស់និងព្រឹកល្ងាចនិងណា អត់មានបងប្អូនអីនៅស្រុកក្រៅ ស្រុកអីទេកូនណា រាស់ថ្ងៃនិងគឺថាអុំអត្រែតបានបីខែហើយ ណាអត្រែតបានបីខែហើយព្រោះកាលពីនៅធ្វើការនិងអុំគឺជាមន្ត្រីមួយដែលមានបុណ្បស័ក្តនិងតួនាទីធ្វើអីមួយដែលនិងគេនិងងងដែលណា តែអាឡូវនេះគឺថាវាហួស ដូចថាវាដល់អាយុទៅ ក៏ថាបានសំរាកនៅផ្ទះបីខែហើយ ហើយក៏មិនដឹងថាធ្វើអីទេអាឡូវនិងក៏ចេះតែមកអង្គុយចាំមើលតូបអោយកូនទេណា និងហើយនៅផ្ទះជួយមើលចៅមើលអីនិងណា តែប៉ុននិង ហើយមានសំនួរអីទៀតកូន?

ក៖ ចារអុំសូមសួរអុំទៀតថា តើភរិយារបស់អុំមានឈ្មោះអីគេដែល?

ខ៖អើប្រពន្ធរបស់ខ្ញុំនិងមានឈ្មោះថា អ៊ុក វន បាទ។

ក៖ ហើយអុំបានរៀបអាពាហ៏ពិពាហ៏នៅឆ្នាំណាដែល?

ខ៖ បាទ ខ្ញុំបានរៀបអាពាហ៏ពិពាហ៏នៅឆ្នាំ អើ៨២ នៅឆ្នាំ៨២និង ខ្ញុំរៀបការបាន៦ខែ ខ្ញុំបែកពីប្រពន្ធខ្ញុំរហូត និងហើយគឺថាបែកគ្នារហូតកូន បែកទៅធ្វើកងទ័ព្ទណា ក្រុមឃោសនាការខាងកងរាជប្រដាប់អាវុធនិង និងហើយអើដើររាប់ឆ្នាំកូនអើយ ដើររាប់គឺឡួវ តិចគេផ្លាស់ទៅនេះ តិចគេផ្លាស់ទៅនុះ តាមមេបញ្ជារការដែលគាត់បានបញ្ជារទៅតាមសភាពការណ៏ អើសភាពកាណ៏រង់ណាដែលថាវាតានតឹងទៅ ក៏ទៅត្រង់និង ចឹងបានថាខ្ញល់ពីជីវិតខ្លួនងងនិងវាថ្លៃណាស់កូន និងហើយបើសិនជាអត់បានជិវិតថ្លៃទេ ប្រហែលជាអត់បាននៅមើលសង្គមគេបច្ចុប្បន្ននិងគេទេណា និងហើយរៀបការណ៏គាត់បាន៦ខែ ខ្ញុំក៏បែកគាត់ទៅស្រុកយួន ទៅរៀនពីរឆ្នាំមកវិញជួបគាត់បានកន្លះខែ មកវិញទៅទៀត ទៅបំរើកិច្ចការកងពងយលើងនិងនៅកងមួយរយកៅសិបប្រាំមួយណា គឺថាជំនាញ សរ៥៨០ ណាជំនាញ១៩៦ចុងឆ្នាំណា អើចុងឆ្នាំ៩៤និងគឺថាត្រូវមានការណ៏ចាត់តាំងអោយអុំនិងទៅរៀនម្តងទៀតគឺទៅបំពេញជានាយទារហាន និងហើយ កាលនិងទៅរៀនដំបូងសាលាគេហៅថាអើ ខាងវៀតណាមគេដាក់ឈ្មោះថា កម្មម៉ាវិបាលមួយ ណា ហើយជាភាសារវៀតណាមគេហៅថា ជឿងកាន់បូបុកម៉រ ណាអានិងគេហៅថាជាភាសារសំងាត់របស់គេ ដល់តែខ្ញុំទៅលើកទីពីរ ទីពីរនិងវាឡើងទៅជាមហាវិទ្យាល័យអក្សរសំងាត់ អើសអក្សរសំងាត់វៀតណាម និងហើយវាហៅថា ជឿដៃហុក អានិងគេហៅតាមវណ្ណះណា ហើយទៅរៀននៅមហាវិទ្យាល័យនិងគេរៀនពីបច្ចែកទេសការសិក្សារនិងវាកាន់តែទំណើបទៅរៀនភាសារវៀតណាមនិងប្រាំមួយ បានគេអោយចូលជំនេញ ចូលជំនេញហើយ បាទ ទៅរៀនសព្វសារពើ ហើយខ្សែចុកសំខាន់គឺជាជំនេញនិងមកវិញអោយបានទាន់ពេលវេលា ព្រោះការងារអក្សរសំងាត់និងវាត្រូវលាក់រាល់ខ្លឹមសារព្រោះវាត្រូវជាបញ្ជាររបស់អ្នកដឹកនាំនិងឡើងទៅថ្នាក់ជាតិណា ការងារបក្សរបស់រដ្ធ អានិងជាបក្សរបស់រដ្ធណា។

ក៖ ចារនិងហើយអុំ។

ខ៖ តែអាឡូវយើងវាអភិវន្ឃន៏ទៅសង្គមវារីកចំរើន ទៅតាមដំណាក់កាលនិង និងហើយ។

ក៖ ចារខ្ញុំចង់សួរលោកអុំទៀតថា ភរិយារបស់អុំនិងគឺត្រូវបានរៀបចំឡើងដោយឪពុកម្តាយរបស់អុំ ឬមួយក៏អុំពេញចិត្តគាត់ដោយខ្លួនងង?

ខ៖ រៀបចំដោយឪពុកម្តាយកូន។

ក៖ ចាអុំ។

ខ៖ ខ្ញុំទៅនែក ធ្វើទ័ព្ទចឹងទៅមកវិញឪពុកម្តាយគាត់ដណ្តឹងទុកណា ខ្ញុំអត់ដឹងផង មកដល់គាត់មកលេងគាត់ពេលហូបបាយហូបទឹកហូបអីហើយ ឪពុកខ្ញុំនិងគាត់ក៏បន្លឺរឿងនិងប្រាប់តិចៗចឹងមក ហើយដល់នេះទៅខ្ញុំអីក៏ប្រកែកនិងគាត់ដែលតែប្រកែកលេងទេ ចាំមើលគាត់ថាមេច ហើយគាត់ថាបើហ្អែងមិនព្រម អត់កើតទេ អញមិនព្រមជាមួយហ្អែងទេ ឪពុកខ្ញុំគាត់ថាអោយខ្ញុំចឹងណា ដល់ហើយគាត់ថាធ្វើមេចបើមិនបានសងគុណគាត់ទេ ធ្វើតាមគាត់ទៅណា។ ក៏ប៉ុន្តែភរិយាខ្ញុំនេះគាត់ក៏ជាអ្នកមានពូជមានអំបូរ ពូជពង្សវង្សត្រកូលគេនិងក៏ជាអ្នក អើអត់ធ្នត់ក្នុងការសុីអត់ សុីឃ្លានដែល ហេតុអីបានជាខ្ញុំថាចឹង ថាសុីអត់សុីឃ្លានព្រោះនៅសម័យនោះពេលយើងរៀបការហើយអីហើយអត់បានរកសុីចិញ្ចឹមគ្នាអីទៅវិញទៅមកទេកូន រៀបការហើយបានគ្នាជាប្តីប្រពន្ធហើយ ក៏យើងបែកគ្នាទៅទៀតហើយ បែកអីបែកដូចថាអុំនិងធ្វើជាទារហានចឹង ត្រូវទៅកាន់ខាងអង្គរភាពគេទៅ ហើយគាត់វិញនៅទីនេះ នៅជាមួយម្តាយ និងហើយ គាត់នៅជាមួយម្តាយ នៅជាមួយម្តាយនិងនៅធ្វើស្រែ ធ្វើចំការ និងជួយមើលគោមើអីចឹងទៅ រួចឪពុកគាត់ទៅឡើងត្នោតណា ជួនណាដើរដុតភ្លើងត្នោតអីចឹងទៅ ទៅតាមការងារមុខរបរបស់យើងនិង និងហើយ។ ហើយរៀបការរួចបានប្រាំមួយខែនិងបានអើកូនមួយ ប៉ុន្តែកូននិងវាអត់មាននេះអីទេដូចថា គាត់មានផ្ទៃពោះណាកូនណាស់ បាទមានផ្ទៃពោះ ចឹងទៅរួចហើយខ្ញុំទៅរៀននៅស្រុកវៀតណាមពីរឆ្នាំនុះ មកវិញកូនកើតចេះអង្គុយ ចេះដើរហើយ មកដល់កូនអត់ស្គាល់ឪពុកផងនិង អានេះមក។

ក៖ ចារហើយដូចជាការណ៏និង តើគេបង្គាប់ថ្ងៃជំនួនប៉ុន្មានដែលទៅអុំ?

ខ៖ ថ្លៃបង្គាប់កាលនិង អើ មើលខ្ញុំកាលនិងអាយុ២៤ ចំណែកគាត់អាយុ១៩ ឬ ២០អីនិង និងហើយអាយុគាត់២០ ហើយខ្ញុំ២៥និងគឹ។

ក៖ ចារហើយអុំបានអោយថ្ងៃទឹកដោះគេជំនួនប៉ុនន្មានដែល ថ្លៃជំនួនណា?

ខ៖ អើកូនអើយចេញមកពីសម័យប៉ុលពតអត់មានអ្នកណាគេគិតថ្លៃអីទេ ហាហា និយាយពីថាប្រាក់៤០០០រៀលលុយខ្មែរ ៤០០០រៀលលុយខ្មែរនិងបានម៉ែគាត់លក់គាត់ដូរនៅផ្សារផង ខ្លះងត់បានលក់បានដូរអីទេ អ្នកខ្លះយើងលក់ដូរអីបានប្រហែលជា៧ទៅ៨០០លុយខ្មែរអីទេកូន និងហើយ តែគ្រាន់តែថាយើងកាលនិង៧ទៅ៨០០ ឬក៏១០០០ ទៅ២០០០លុយខ្មែរយើងកាលនិងវាថ្លៃដែលណា។

ក៖ ចារលោកអុំ។

ខ៖ អើចឹងទេថ្លៃទឹកដោះមួយនិងវាថ្លៃជាងគេហើយដក់ទៅ៤០០០រៀល ហើយបើនិយាយប្រាប់ក្មេងអាឡូវវាអត់ជឿទេ វាថា៤០០០ទិញមិនបានបារីមួយកញ្ចប់ផង ហាហា។

ក៖ ចារតែនៅជំនាន់និងលុយថ្លៃនុះអុំ ហាហា។

ខ៖ លុយវាថ្លៃ ហើយបើខ្ញុំធ្វើការរកមិនបានផងប៉ុននិងណា វាដូចថាយកដុំថ្មរបាំងណាកូន ការនិងយកត្រីជ្អើរទេ តាំងពីរបបប៉ុលពតមក ត្រីជ្អើរយកមកស្លរម្ចូរស្លឹករងាវណា កូនងងស្គាល់ស្លឹករងាវទេ?

ក៖ អត់ស្គាល់ទេអុំ។

ខ៖ អើស្លឹករងាវនិង ស្លឹកអំពិល ស្លឹកបាស់អីនិង នៅក្នុងព្រៃ ដូចយើងពីដើមខ្វះអីព្រៃណាស់ ចង់រកអីមាននិងតែអាឡូវវា ឆ្ការអស់ហើយ គេឆ្ការព្រៃឆ្ការអីអស់ចឹងទៅ យើងវាពិបាករកដែល និងហើយស្លរតែត្រីឆ្អើរ ស្លឹករងាវ ស្លឹកស្នឹងនិងគេការប្រពន្ធប្តីហើយ ចឹងទៅបានថាសុភមង្គលមិនមែនសំខាន់នៅលើងរឿងហូបចុកហឹកហាក់នេះទេ ឬគេរៀបការណ៏មានបរិបូណ៏ហូរហៀមានអាចារ្យ មានភ្លើងប្រគុំតន្រ្តីប្រគុំបន្លើរអោយវាមានទាន់សម័យនេះទេ សុភមង្គលអាស្រ័យទៅលើចិត្តនិងចិត្ត បាទមួយនេះគឺជាគ្រីស្ទនៃសុភមង្គល។ បើយើងរៀបការណ៏ហើយ យើងធ្វើពិធីធំក្រក្រឹកកក្រៃ តែបើយើងមិនយល់ចិត្តគ្នា យើងមិនចេះតែរក្សារគ្នា គឺអត់មានសេចក្តីសុខណា គឺថាចិត្តនិងចិត្តនិងដូចថា ពូជាមួយនិងមីងរាល់ថ្ងៃនិងចឹងដោយសារអី គឺដោយសារចិត្តនិងចិត្តនិងរក្សារគ្នាមករហូតទល់តែចាស់កោងខ្នង និងហើយ។ ហើយបើដោយសារអាសំភារះនុះ គឺទៅមិនរួចទេ និងហើយ ឃើញគេមានចេះតែស្ទុះតាមគេ ឃើញគេបានចេះតែស្ទុះតាមគេ អានិងទៅស្ទុះតាមគេស្ទុះយ៉ាងមេច ស្ទុះតែកំម្លាំងងងនិងស្ទុះអោយតែរួចទៅ មិនចឹងទេទោះយ៉ាងណាក៏ដោយក៏ត្រូវតែតស៊ូទៅមុខជាមួយគ្នាណា ទោះបីជាអត់ឃ្លានមានសុីណា។

ក៖ ចារហើយងុំខ្ញុំសូមសួរមួយទៀតថា អុំចេះអាននិងចេះសរសេរភាសារខ្មែរបានល្អដែលឬទេអុំ?

ខ៖ អុំអី?

ក៖ ចាអុំ។

ខ៖ អានភាសារខ្មែរ និងសរសេរភាសារខ្មែរអុំសរសេរបានល្អ អុំនិងជាអ្នកធ្វើការងារខាងផ្នែករដ្ធបាល ខាងកុំព្យូទ័រអីក៏អុំចេះ ផ្ញើអីម៉ែលអីក៏អុំចេះណា អាប់ឌែត កាត់តរូបភាពអីក៏អុំចេះ អុំចេះច្រើនណារាល់ថ្ងៃនិងអុំនៅនិងហើយ ចង់បានដើមទុនយកមកប្រកបរបដែលជាមនុស្សចាស់ ណា ប៉ុន្តែអុំវាអត់មានលទ្ធភាព អុំចង់បានកុំព្យូទ័រមួយគ្រឿង ម៉ាសុីនកូបពី មួយគ្រឿងណា ព្រីនធ័រហើយនិងភ្ជាប់ផ្នែកកម្មវិធី សិតបញ្ជូលធិបរៀបការ ធិបបុណ្យអីនិងណា (ធិប គឺជាសំបុត្រ) បុន្តែនៅទីនេះអមុំអត្រែតទៅអុំស្រួល អុំមានជំនាញខាងនិងណាកូន ដូចជាអុំបានជំរៀបកូនងងហើយ ថាអុំនៅខាងអក្សរសំងាត់នៅនិងនរគបាលខេត្តនិងណា វាមានអុីម៉ែល រួចត្រូវមានអាប្រពន្ធសំងាត់គេនុះ ទល់តែបកចូលម៉ាសុីននិងហើយបានអុំចុចលេខកូដ និងហើយបានសឲដកចេញខ្លឹមសារមកច្បាស់ណា អុីម៉ែលលាតក៏អើប្រើ ហើយអុំបានបង្ហាត់បង្រៀនគេណានៅក្នុងអង្គរភាពនុះ គេអោយយើងប្រើទូរស័ព្ទ គេអោយប្រើឡាញ ប្រើវែសអែប ហើយបង្កើតប្រែសញ៉ូ ដើម្បីស្តាប់ពត៏មាន ស្តាប់ប្រូហ្វែល អើហើយបងប្អូនយើងដែលប្រើហ្វែសបុក បាទ នៅក្នុងអើ នៅក្នុងអើខេត្តកំពង់ស្ពើនិងបានជា១០០០នាក់ នេះ ហើយនេះសៀភៅអុំមានទាំងអស់ និងងកសារដែលអុំបានទៅធ្វើការណាកូនណាស់។

ក៖ ចាអត់អីទេអុំ។

ខ៖ នេះគ្រាន់តែប្រាប់កូនងង អោយដឹងថា ទាំងអស់នេះសុទ្ធតែជាស្មារដៃអុំ នេះ លេខកូដបោះឆ្នោតអីនិងនេះសុទ្ធតែជាស្នារដៃរបស់អុំហើយ អុំជាអ្នកធ្វើណា អុំជាអ្នកបង្កើតទាំងអស់ អុំនិយាយថាបច្ចុប្បន្ននេះថ្វីត្បិតថា អុំអត្រែតមែន ប៉ុន្តែគ្រាន់តែការចង់ចាំ អុំនៅប្រើបានបីមុីនណា។

ក៖ ចារហើយអុំសូមអធ្យាស្រ័យ ហើយបន្ទាប់ពីភាសារខ្មែរតើអុំចេះនិយាយភាសារអីផ្សេងទៀតដែលឬទេ?

ខ៖ អុំចេះនិយាយភាសារវៀតណាម។

ក៖ ចេះនិយាយភាសារវៀតណាម។

ខ៖ ខ្ញុំចេះទាំងសរសេរ ចេះទាំងនិយាយ បាទ។

ក៖ វូវ ល្អណាស់។

ខ៖ បាទភាសារវៀតណាមខ្ញុំចេះច្បាស់ជាងគេ រួចបើភាសារអង់គ្គេស ខ្ញុំចេះតែរៀនទៅតាមបុស៏នេះ បុស៏នុះ ខ្ញុំបង្កើតបុស៏ ខ្ញុំរៀនខ្ញុំអាន ខ្ញុំសរសេរអីចឹងទៅ ខ្ញុំចេះប្រើកុំព្យូទ័រណារាល់ភ្នែកទន់នៅលើកម្មវិធីកុំព្យួទ័រខ្ញុំដឹងកម្មវិធីអានេះផ្ទុកនេះអានុះផ្ទុកនោះទៅណា។ ហើយអានេះប្រើអី អានេះសំរាប់អីហើយបើវឲចង់សេវ ចង់ចូលប្រើអីណា ដ្រាយអី ដ្រាយឌី ដ្រាយសុីអីចឹងទៅណា បង្គើតគ្រាប់បាទកាលខ្ញុំនៅមិនទាន់សំរាកខ្ញុំរវល់ណាស់ ខ្ញុំមិនបានចូលកន្លែងខ្ញុំបន្ទាប់រដ្ធបាលនិង ខ្ញុំកុំព្យូទ័រប៉ុន្មានគ្រឿងនិងគឺថាអុំ អើអុំគ្រប់គ្រងទាំងអស់ ហើយ។

ក៖ ហើយចុះអុំពេលអុំរៀនភាសារខ្នែរ តើអុំរៀនបានថ្នាក់ទីប៉ុន្មានដែល?

ខ៖ អុំរៀនបានថ្នាក់ទី៧ទេ តាំងតែពីដើមមក។

ក៖ ចារហើយអុំរៀននៅសាលាណាដែល?

ខ៖ អុំរៀននៅសាលាសំរោងទង បាទរៀននៅសាលារសំរោងទងយើងនិង បាទ។

ក៖ ចារ។

ខ៖ ហើយអាឡូវនិងទៅជាវិទ្យាល័យរបស់សម្តេចហើយបាទ គេដាក់ឈ្មោះសម្តេច។

ក៖ ចារហើយអុំមានមិត្តភ័ក្តដែលធំឡើងហើយស្និតស្នាលជាមួយគ្នាទេ?

ខ៖ មាន បាទ។

ក៖ ចារហើយពួកគាត់នៅរស់សព្វថ្ងៃនេះទេ?

ខ៖ គាត់នៅរស់សព្វថ្ងៃនេះមានមិត្តភ័ក្តទៅរៀនទៅអីជាមួយគ្នានិងណាកូន មានមិត្តភ័ក្តតែអាឡូវគាត់ក្លាយទៅជាមេៗអស់ហើយ ដូចជាងកឧត្តម ហុង ស៊ន អីក៏ខ្ញុំនិងសុទ្ធតែជាកូនចៅរបស់គាត់ និងហើយថាអើ គាត់មកកំពង់ស្ពើរ រួចខ្ញុំក៏មកតាមគាត់ចឹងទៅ ដល់តែគាត់ មកមួយភ្លែតគាត់ក៏ទៅវិញ តែខ្ញុំ ខ្ញុំអត់ទៅ ហើយដល់អាប្រធាននិយោកសន្ថាននុះ ងកឧត្តមផ្កាយបី អ៊ុកសារ៉ុន ងកឧត្តមដូចឌឿនបាទផ្កាយពីរ ង៉ែម ម៉ៅ ចុងយឿន ដួងកំសាន្ត អើ វណ្ណសុគន្ធ បាទ លនិងល មានច្រើនណាស់នៅក្នុងក្រសួង មហាផ្ឬៃកូន បាទ ប៉ុន្តែអុំមិនដែលទៅក្បែងគេ ក្បែអីទេ អុំថាធ្វើយ៉ាងមិចអោយតែស្រុកទេសយើងបានសុខ បានចំរើនទៅ អុំរកសុីតែប៉ុននិងបានហើយ គ្រាន់តែម៉ារស់ បើខំប្រឹងមិនមាន សុំម៉ារស់ប៉ុនណ្តឹងអុំក៏ពេញចិត្ត នូវអ្វីដែលអុំមានដែល ណាកូនណាស់ អុំស្គាល់គេច្រើនណាស់និងគ្រាន់តែរៀបរាប់ត្រួសៗមេៗអុំតាំងពីមុនមក អុំវាទំរាំតែបាននៅក្បែប្រពន្ធនិងព្រោះអុំវាច្រើនដំណាក់កាលណា អុំតាំងពីដាច់ឆ្នាំ៧៩មក អុំចូលបំរើកាងារប្រទេសជាតិរហូត អើតាមដែលគេហៅថា ការដឹកនាំរបស់សម្តេចរហូតមក អើអត់ដែលវៀចវេទៅណាទេ ទោះបីជាសភាពការណ៏អ្នកណាធ្វើភ្យុះធ្វើភ្លៀងយ៉ាងមេច ឬក៏ចង់អូទាញទៅណា អុំអត់ដែលនេះទេ អុំនឹកឃើញពាក្យមួយម៉ាត់ថាកាលសម័យប៉ុលពតអុំរកអ្នកជួយណា រកអ្នកជួយអោយរួចពីមរណះ ណា អ្នកណាមកជួយខ្ញុំ ខ្ញុំនិងបំរើអ្នកនុះអោយអស់មួយជីវិត បើមិនចឹងទេ ខ្ញុំត្រូវតែ បំរើគាត់ណា។

ក៖ ចារខ្ញុំចង់សួរអុំទៀតថា អុំតាំងតែពីក្មេងរហូតមកដល់អុំមានអាយុប៉ុននេះហើយ តើជីវិតរបស់អុំមានការផ្លាស់ប្តូរអីគេខ្លះដែល?

ខ៖ វាអើ វាមានការផ្លាស់ប្តូរតាមអើលំដាប់លំដោយ តាមកាលះទេសណាកូន ណាស់ និងហើយ ដូចថាក្រោយថ្ងៃ៧៩នុះ ដូចថាយើងនិយាយថាក្រោយថ្ងៃរំដោះចុះណា ក្រោយថ្ងៃរំដោះមកដូចថាយើងវាមានជីវភាពទន់ខ្សោយ ហូមមិនគ្រាប់គ្រាន់ ហូបពោតក្រហម និងហើយ អាពោតក្រហមប៉ុនៗនេះ មិនដឹងថាគេឬទុកឡើងប៉ុនន្មានឆ្នាំមកហើយទេ គេជំនួយអោយមកនិង យើងយកទៅលាយបាយលាយអីនិងចឺកអោយបងប្អូនរស់ ទាំងប្រជាពលរដ្ធទាំងអស់និងពោតក្រហម និងហើយខ្ញុំក៏បានមកបំរើអោយប្រជាពលរដ្ធនិងចេះឡើងត្នោត យកមកអោយចិញ្ចឹមប្រជាពលរដ្ធមេម៉ាយៗ និងឡើងចង់កន្លះភូមិនុះ ចុះកាលនៅជំនាន់ប៉ុលពតគាត់ស្លាប់អស់នោះ ជាពិសេសប្រុសៗនិង និងហើយស្លាប់ចឹងទៅ មេម៉ាយៗគាត់អើអ្នកដុតភ្លើងត្នោតចឹងទៅ ខ្ញុំវិញឡើង២៥ដើមត្នោតនុះ និងហើយ ២៥ដើមត្នោតកូនងងដឹងស្រាប់ហើយ សូម្បីតែបារាំងក៏អត់អោយកាន់ផងណា ព្រោះជើងអត់ដល់ដី ខ្លះឈរកាន់ត្នោតចឹង ខ្លះចេះតែឡើងទៅណាដល់ទៅ២៥ដើមនុះ រួចក៏យកមករំងាស់កូស្ករអីចឹងទៅណា អានិងរំដោះនៅថ្ងៃសាមគ្គឺ រំងាស់នៅថ្ងៃរំដោះនិង រួចរំងាស់បានមកក៏យកចែកគ្នាអីចឹងទៅណា។

ក៖ រំងាស់អីគេដែលលោកអុំ?

ខ៖ រំងាស់ស្ករត្នោត និងហើយចែកតាមកម្លាំងទៅ អ្នកណាច្រើនបានច្រើន អ្នកណាតិចបានទិចចឹងទៅ ចែកគ្នារស់ កាលសម័យដូចថាកាលនិង គេថារណះសេសាមគ្គីសង្គ្រោះជាតិ នេះគឺក្រោយថ្ងៃដំដោះនិងគឺគេប្រើឈ្មោះនិងយ៉ាងពិតប្រាកដ បាទទៅសួរលោកណាក៏គេដឹងដែល បាទ រណះសេសាមគ្គីសង្គ្រោះជាតិ អើបានមកតិចៗមកក៏គេហៅថា សារធារណះរដ្ធប្រជាម៉ានិតកម្ពុជា រួចមករដធកម្ពុជា អាឡូវមកព្រះរាជជាណាចក្យកម្ពុជា វាឆ្លង ឆ្លងកាត់ការវិវត្តគេបត់បែនទៅតាមនិងកូន។

ក៖ ចារអុំ។

ខ៖ ប៉ុន្តែអានេះគេហៅថា មកដល់បច្ចុន្បន្ននេះអុំមិនតួចចិត្តនិងវាសាសរបស់ខ្លួនទេ ព្រោះអុំក៏ប្រឹងប្រែងដែលក៏ប៉ុនន្តែគ្រាន់តែថាជីវភាព យើងវាប្រឹងប្រែងគ្រាន់តែថាបានតែម៉ាហូមៗនិង រឿងផ្ទះសំបែងកន្លែងស្នាក់អាស្រែយគឺថាពឹងក៏ទៅរកប្រាក់ខែនិងបានយកមកចាយខ្លះ ឬមួយក៏យកមកទិញគ្រឿងសំណង់អីគេខ្លះចឹងមក ខ្ចីគេខ្លះបន្ថែមយកមកធ្វើផ្ទះអោយតែបាននៅទៅ ធ្វើយ៉ាងមេចកុំអោយតែគេបង្អាប់ខ្ញុំថា អើធ្វើការរាជការយូរហើយមេចក៏អត់ឃើញមានអី អើណាស់ដល់ពេលចឹងទៅអុំក៏ចេះតែខំប្រើងប្រែងទៅជំពាក់គេខ្លះអីខ្លះទៅ យកមកធ្វើផ្ទះទៅ កុំអោយគេបង្អាប់ បើគេបង្អាប់ខ្ញុំនិងវាដូចជាគេបង្អាប់ដល់ថា្នក់ដឹកនាំខ្ញុំទៀតហើយដល់ចឹងទៅខ្ញុំក៏ចេះតែប្រឹងទៅ។

ក៖ ចារចឹងខ្ញុំសូមសួរអុំទៀតថា តើអុំមានម្ហូបណាដែលអុំចូលចិត្តហូមជាងគេ?

ខ៖ បាទ?

ក៖ ម្ហូបអីដែលអុំចូលចិត្តហូមជាងគេ?

ខ៖ ខ្ញុំរឿងម្ហូបដូចថា មិនដឹងរកនឹកម្ហូបអីដែលចូលចិត្តជាងគេ ព្រោះអីខ្ញុំធ្លាប់ធ្វើជាទាហាន ប៉ះអីក៏ហូមនិង ហាហារ។

ក៖ ចារប៉ះអីហូមនិង ចារអុំ?

ខ៖ អើដូចរាល់ដង ម៉ែងវាធ្វើម្ហូបចឹង ងងមានធ្វើម្ហូបអីឆ្អីនយកមក ហូមកើតៗ ហូមមិនកើតអត់បញ្ជារទេ និងហើយវាតាមបែមធម្មជាតិ អត់ចេះកំម៉ង់អីគាត់ទេ អាឡូវដូចថាមួយថ្ងៃ យើងចូលបាន២០០០ ហើយទៅចង់ហូមហាំប៊ីហ្គីមេច អត់មានហាំប៊ីហ្គីទៅឡូឡារដាក់គាត់យ៉ាងមេចកើតនុះ?

ក៖ ចារអុំ។

ខ៖ បាទ ចឹងហើយយើងត្រូវចេះយល់កាលទេសណា បើយើងចង់ឆ្ងាញ់រកលុយអោយគាត់អោយបានច្រើនទៅគាត់ធ្វើអោយយើងឆ្ងាញ់ហើយ ណា។

ក៖ ចានិងហើយអុំ។

ខ៖ តែបើយើងមិនសូវរកបានទេ ដូចថាយើងហូមតាមធន់ធានលទ្ធភាពរបស់យើង សំខាន់រក្សារចិត្តគ្នាទៅវិញទៅមកអានិងដឹងតែសុខហើយ សុខរហូតណាកូនណាស់។

ក៖ ចារហើយខ្ញុំចង់សួរអុំទៀតថាអុំធ្លាប់ស្លាប់ចំរៀងពីដើមៗដែលឬទេអុំ?

ខ៖ អុំចូលចិត្តបំផុត ទើបតែអាឡូវអ។អៀនពេក ព្រោះអុំចាស់ណាស់ បើពីដើមមកអីទៅហូមការគេ មិនមែនថាតាំងពីដើមមកទេ គឺអាឡូវៗនិង អុំនៅរៀងថាមិនទាន់ចាស់ដល់អាឡូវណា ដូចថាទៅការមិត្តភិក្តដែលគេអញ្ជើញចឹង អុំហូបបានពាក់កណ្តាលចឹង គេសរសេរអោយអុំឡើងបកស្រាយបទចំរៀងទៅ គេដឹងគេអោយអុំឡើងរហូត ក្នុងមួយរោងការយ៉ាងតិចណាស់ក៏ អុំច្រៀងបានពីរបទអីដែល ហើយបទនិងសុទ្ធតែបទពីដើមទៀត។

ក៖ ចារបទអ្នកណាគេច្រៀងដែលអុំ?

ខ៖ បាទបទ ស៊ុន សុីសាមុត អីចឹងមក អើស៊ុន សុីសាមុត រួចហើយ សុះ ម៉ាត អីលនិងល មកអោយតែបទពីដើម បទអាឡូវនិងអត់នេះទេ។

ក៖ ចារអុំ។

ខ៖ អុំតាំងតែពីភ្លេងការអីមកអុំចេះមួយចប់ ប៉ុន្តែគ្រាន់តែនិស្ស័យអុំវាមក វាហួសសិល្បះ។

ក៖ ចារចឹងអុំចពលេងភ្លេងការដែលអុំ?

ខ៖ លេងភ្លេងការនិងអុំងត់ចេះទេ តែអុំធ្លាប់ដើរ ធាប់ដើរជាមួយពូ នៅក្រោយថ្ងៃរំដោះឆ្នាំ១៩៧៩និងពូខ្ញុំគាត់ជាអ្នកភ្លេង ដឹកនាំ និងហើយខ្ញុំក៏ធាប់លេងកាត់សក់កាត់អីនិងណាកូនណាស់ ឆងកាត់ឆ្អែតហើយអោយតែបានមួយរស់ៗ ណាកាលនិងបានមួយរោងចឹងទៅ គេមានអោយលុយណាជំនាន់និង មួយរោងចឹងទៅគេអោយអង្គរមក មានលុយណាដាក់ខោប៉ៅដូចយើងសម័យអាឡូវ កាប់គោ គាប់ក្របីទៅ ដល់ចប់មួយរោងនិងគេអោយអង្គរមួយក្រទេលមក នាំគ្នាលីនាំគ្នាសែងមកដល់ផ្ទះបានវាល់ចែកគ្នាទៅ មានបានលុយអីណា ដល់អាឡូវគេនិយាយថាមួយរោងគេគិតលុយដូល្លារអីណាជិះឡានដាក់ខោប៉ៅប្លុកៗយកលុយទៅបាត់ណាកូនណា។

ក៖ ចារ ហើយចុះលោកអុំចេះសាងសង់ផ្ទះ និងចេះជុសជុលផ្ទះអីដោយខ្លួនងងទេ?

ខ៖ ខ្ញុំបើនិយាយថាសាងសង់អោយវា ធំដំអី ដូចថាផ្ទះទាបផ្ទះខ្ពស់ ថ្មរសសរមេអីចាក់បេតុងអីអុំអត់ធ្លាប់ទេ ប៉ុន្តែបើ គ្រាន់ថាបើផ្ទះល្មមៗក្រោយឆ្នាំ៧៩នេះ គឺថា ផ្ទះខ្ទម ផ្ទះស្លឹក ផ្ទះនេះអី គឺថាអុំធ្វើបាន ណាអោយកូន អោយប្រពន្ធនៅជ្រក់ណា ប៉ុន្តែគ្រាន់ថាផ្ទះធំទ្រនំខ្ពស់អីអុំមិនធ្លាប់ទេ ព្រោះថាអុំវាអត់ជំនាញ អុំទៅបំរើជាតិរហូតនិង មកទល់អាឡូវនេះអុំក៏វាចាស់ទៅ មិនចឹងទេ។

ក៖ ចារហើយខ្ញុំសូមសួរអុំទៀតថា តើក្រុមគ្រួសារអុំមានបន្សល់ទុកជំនាញអីមួយដែលអុំបានរៀនចេះពីពួកគាត់ដែលឬទេអុំ? ដូចជាការកូរសក ធ្វើត្នោតអីចឹងណា?

ខ៖ ខ្ញុំបើនិយាយទៅ សល់ចំណេះជំនាញនិងគឺថា មានតែខ្ញុំទេ ប្រឹងខ្លួនងង ខ្ញុំចាប់យកជំនាញគឺថា តាំងពីធ្វើស្រែចំការណា ឡើងត្នោត ជាពិសេសគឺត្នោតនិង ត្នោតវាមានប្រភេទត្នោតទៀតណាកូន វាមានប្រភេទត្នោត ធ្វើទៅស្រួស ធ្វើទៅមិនស្រួល មានអាត្នោតទងកាត់ មានត្នោតញីត្នោតឈ្មោលអីចឹងណា ដូចថាត្នោតទងកាត់យើងត្រូវធ្វើយ៉ាងម៉េចណា ដើមប្បីអោយបានទឹកនិងហើយ។

ក៖ ចាររួចចុះអុំធ្លាប់ធ្វើការនៅវាលស្រែដែលឬទេអុំ?

ខ៖ ធ្វើកូនធ្វើ មកពីឧទារហណ៏យើងមកពីអង្កភាព សុំច្បាប់គេមកណា ជួនការមកចំរដូវវស្សារអីចឹងទៅជួយ ជួយច្រូតជួយដកអីចឹងទៅ ជួយភ្ជួគោណាកូន មិនមែនភ្ជួគោយន្តដូចយើងអាឡូវនេះទេ និងហើយព្យួគោ ងើបពីយប់ទៅព្រលឹមឡើងអីនិងធ្វើរួចហើយ ពកមួយបកពិរហើយ ហើយដល់ពេលភ្លើឡើងជួនកាលភ្លើងឡើងមុជទឹកមុជអីហើយស្លៀកពាក់ទៅកន្លែងនិងហើយ ខ្ញុំធ្វើតាំងតែពីនៅនេះ នៅមន្ទីបក្សនេះ មន្ទីបក្សនិងរួចពីមន្ទីបក្សនិង ចេញទៅសាលាខេត្ត បើនិយាយទៅខ្ញុំបីរសថាប័ណ្ឌណាក្មួយ ដល់ចូលដំបូងក្រមខ័ណ្ឌកងពលខេមរះភូមិន អានិងគេហៅក្រមខ័ណ្ឌទាហានណា អើដល់តយែពេលជំនាញនិងខាងកងសុីវិលគេអត់ គេបង្វិលមកអនុវិឡាល័យពហុកបក្សនិងហើយ បើមិនអញ្ចឹងទេខាងសុីវីល បាទ។

ក៖ ចារចឹងតើអុំអាចប្រាប់ខ្ញុំទៀថតថា អំពីពេលដែលអុំពិបាកជាងគេបំផុតនៅក្នុងជីវិតរបស់អុំណា តើអុំលំបាកនៅពេលណាដែល? ហើយតើអុំបានឆ្លងកាត់វាដោយរបៀបណាដែល?

ខ៖ បើនិយាយពីពិបាកបំផុត ដូចថាពេលដែលពិបាកចំផុត គឺយើងសម័យប៉ុលពត យើងនិយាយរួចហើយណាកូនណាស់។

ក៖ ចារអុំ។

ខ៖ អើក្រោយពីថ្ងៃរំដោះកាលនិងលំបាកបំផុត គឺកាលដែលយើង មានការព្វកិច្ចទៅបំរើមាតុភូមិ យើងបែកពីប្រពន្ធ បែកពីឪពុកម្តាយ ធម្មតាទេគ្រប់គ្នាការបែករមែងតែនឹកហើយណាស់ លំបាកទីមួយនុះ ខ្វល់ខ្វាល់ថាអើ ប្រពន្ធអញហើយបានអីសុី បើរៀបការហើយអាឡូវប្តីជាប់រវល់ការងារភារះកិច្ចនៅជួរកងទ័ព ហើយប្រពន្ធអោយនៅជាមួយនិងម្តាយគាត់ណា ធ្វើស្រែធ្វើចំការហើយពោះធំទៀតណា ចឹងទេវាពិបាក វាពិបាកផ្លូវចិត្ត ផ្លូវចិត្តមេចគឺថាគិតខ្វល់ខ្វាយអារឿងយើងអត់បានចូលរួមជាមួយគាត់អត់លុយអត់កាក់អី យើងក៏មិនអាចនិងឧបធម្នគាត់ក្នុងការរស់នៅចិញ្ចឹមកូនណាយើងបានថាក្នុងនាមជាប្តីមែន ប៉ុន្តែយើងជាប់ការងារយើងនៅក្នុងជួរកងទ័ពនុះ ពីដើមមកមិនដែលបានមកនៅផ្ទះទេកូន ទ័ពវិន័យស្មើរនិងលោកសងណា ទៅមានច្បាប់មានធ្លាប់ត្រឹមត្រូវ អត់មានចង់មកផ្ទះអីសំរាកពីរបីថ្ងៃអីដូចអាឡូវ ដូចប្រទេសយើងអភីវន្ឈន៏ទេណា វាទៅតាមដំណាក់ការធ្វើទ័ពគេថាពាក្យមួយម៉ាត់ថា ធ្វើទារហាន ធ្វើទារហានបើគ្នានពិន័យ ទៅវិញអង្គភាពគេត្រូវដាក់វិន័យ អានិងជារឿងច្បាប់ណារបស់យោធារ ដាច់ខាតគឺចឹងម៉ងណា អត់មានចេះតែប្រលាមប្រកៅទេចង់ទៅចង់មកអីបានតាមចិត្តទេ ប់មិនចូលទ្រង់ស្រការកែវទេក៏ត្រូវវិន័យរបស់មេបញ្ជារការដែលអត់ស្តាប់ អត់ច្បាប់ត្រលប់អីទេ។ ដូចនៅសព្វថ្ងៃនេះខ្ញុំឃើញធូរលុងច្រើនណាស់ ស្រួលច្រើនណាស់មន្ត្រីរាជការយើង ចង់ដូរវេនគ្នានៅផ្ទះ ទៅបុណ្បទៅទានអីតេប្រាប់គ្នាទៅ ថារវល់ចេះចុះ យើងក៏អនុគ្រោះអោយគ្នាម្តងម្កាល តែនេះវាទៅតាមសម័យការសង្គមអភិវន្ឈន៏វាជឿនលឿនជាងមុន កាលពីមុនសភាពកាលតានតឹងណាកូន។

ក៖ ចារអុំ។

ខ៖ យើងនិយាយពីកាលមិនទាន់បង្រួបបង្រួមជាតិនុះ អើនៅកាប់គ្នា បាញ់គ្នាចុះឡើងៗ ទារហានចាំបាញ់ក្នុងការ ការហៅថាឧជ្ញារសឹកណា ឧជ្ញារសឹកនិងត្រូវកាន់វិន័យអោយបានច្បាស់លាស់អត់មានចេះទើស។

ក៖ ចាហើយអើសូមទោសអុំ ខ្ញុំសូមអាធ្យាស្រ័យម្តងទៀត តើអុំអាចប្រាប់ខ្ញុំអំពីបទពិសោធន៏ដ៏ល្អៗនៅក្នុងជីវិតរបស់អុំដែលធ្វើអោយអុំរីករាយនៅពេលណាដែលអុំ?

ខ៖ ឆាកជីវិតដែលធ្វើអោយអុំរីករាយនៅពេលដែលអុំ បានជួបជុំក្រុមគ្រួសាររីករាយបានឃើញសង្គមមានការរីកចំរើនរីករាយចំពោះ ចំពោះការដឹកនាំរបស់នយោករដ្ធមន្ត្រី នៅក្រោមការដឹកនាំរបស់សម្តេចដែកជោរហ៊ុនសែន ជាប្រមុខដឹកនាំដែលធ្វើអោយប្រទេសជាតិមានការរីកចំរើនរីកដុះដាលគ្រប់ទីកន្លែងទាំងអស់មិនថាជាកន្លែងណាៗ ព្រោះលោកជាអ្នកគ្រប់គ្រង់ប្រទេសជាតិយ៉ាងពិតប្រកដ មិនលំអាងទៅខាងណាទេ តាំងពី២៤ខេត្តក្រុង គឺថា ច្ខុកវិស័យរបស់សម្តេចលោកបានអើចាកើធ្លុះ លោកបានកសាង ធ្វើអោយមានការអភិវន្ឈន៏គ្រប់ទិសទី គ្រប់ជនបទ គ្រប់សង្គាត់មាត់ញុក ពីដើមមកយើងផ្លូវជាតិ ផ្លូវលំអីសុទ្ធតែខ្សាច់ណាកូនណាស់ សុទ្ធតែព្រៃ តែអាឡូវយើងមានអើផ្លូវបេតុង ផ្ឡូវចាក់គ្រោះ ផ្លូវគ្រោះក្រហមអីនិង សឹងតែថា៧០ភាគរយ ទៅ៨០ភាគរយហើយ និងហើយបើកឡាន បើកម៉ូតូអីបានស្រួល និងហើយ កូនចៅរកសុីធ្វើការរោងចក្រអីកូនចៅបានទៅទាន់ពេលនេះជាការណ៏អើដ៏រីករាយមួយ ប៉ុនន្តែជាការក្រាំក្រមដូចថាខ្ញុំបានជំរៀបក្មួយពីមុននិងហើយងថាមួយឆាកជីវិតខ្ញុំនេះស្គាល់តែពាក្យថាតស៊ូរ តស៊ូរវាអត់មានបានធូរធារអីទេ ព្រោះវាទាមទារអោយខ្ញុំនិងវាអត់ធ្មត់រហូតមកដល់ចំនាស់នេះ នៅតែប្រឹងអត់ធ្មត់ៗដ៏ដែល តែមិនតូចចិត្តទេ និងហើយធ្វើយ៉ាងមេច ដូចថាខ្មែរយើងវាមាន គេហៅថាពុទ្ធសាសនាជាប្រមុខ បុណ្យកុសលយើងគឺថាបានតែប៉ុននិងណាកូនណា។ តែខ្ញុំសូមសំនូមពរ ណា បើសិនជាលោកណាបានឧបធម្នខ្ញុំ ដូចជាខ្ញុំបាននិយាយប្រាប់ក្មួយថា បើសិនជាខ្ញុំមានកុំព្យូទ័រមួយគ្រឿង ម៉ាសុីនព្រីន ម៉ាសុីកូពី ហើយភ្ជាប់សិតបញ្ជូលកម្មវិធីរដ្ធបាលសិក្សា ណាស់ យកមកធ្វើសំបុត្របុណ្យ សំបុត្រការនេះ ខ្ញុំត្រែកអរណស់ហើយថវិការតិតូចដើម្បីបំពេញបន្លែម អត់អោយយូទេ ខ្ញុំរៀនតែមួយរយះពេលខ្លី ខ្ញុំអាចធ្វើវាបាន ព្រោះថាក្រោយពីខ្ញុំអត្រែត មានមិត្តភិក្តមួយចំនួនគាត់បានប្រាប់ដែលថា អើបើចេះប្រហែលគាត់រកការងារនេះនោះធ្វើទៅ យើងចេះកុំព្យួទ័រ សព្វបែប សព្វយ៉ាង ខ្ញុំមិនមែនរៀនតែមួយជំនាញទេកូន រៀនលេខកូដ រីមូ អីចសែលអីខ្ញុំចេះប្រើបានទាំងអស់កូន ទាំងភ្ជាប់ទាំងអី ធ្ញើសារផ្ញើអីនិងខ្ញុំធ្វើបានទាំងអស់ ហើយខ្ញុំបានទាំងបង្រៀនក្មេងៗកូនៗអីបានទាំងអស់ ក្មេងដែលវាមកក្រោយធ្វើប៉ុលិសធ្វើអីក្រោយៗនិងណា និងហើយ ជូនកាលវាទៅឃើញតាចេះវៃកុំព្យូទ័រ ដល់តែយូរទៅ វាអោយតាបង្រៀនវាវិញ ហាហារ។

ក៖ ចារអុំចេះច្រើនណាស់។

ខ៖ បាទអុំចេះច្រើនកូន។

ក៖ ចារចឹង។

ខ៖ បើភាសារវៀតណាមវិញ បើបងប្អូនណាយកវចនានុក្រមទៅទុកអោយក្មេងៗជំនាន់ក្រោយរៀនតៗគ្នាក៏យកទៅ នេះខ្ញុំជួន ទូកមួយទូនុះ ព្រោះងកសារនិងមិនងាយមានទេ ព្រោះអ្នកប្រាជ្ញមុនគាត់អ្នកចងក្រងឡើងកំរាស់ៗនេះណាកូន អាឡូវទុកចោលក្នុងទូរនិង ប៉ុន្តែគ្រាន់តែថា បើអត់មានអ្នកណាយកទៅទូកស្រោជ្រាវបន្ថែមដើម្បីបំពេញជំណេះដឹងព្រោះយើងប្រទេសជាតិយើងមិនមែនត្រូវការណ៏ចេះតែភាសារយើងទេណាកូននុះ អើសុទ្ធតែចេះណា អង់គ្លេស វៀតណាម ឥណ្ឌា កាណាដានិងអីក៏ត្រូវតែរៀនអោយចេះទាំងអស់ណា បារាំង រុស្សី អីណា កូរ៉េអីអោយតែវាចេះ មិនចឹងទេវាអត់មានបញ្ហារអីទំនាស់ជាមួយនិងភាសារទេណា មិនចឹង នុះបើមិនជឿទេអុំយកអោយមើលល ថាបើសិនជាអត់មានអ្នកណាយកទេ អុំមានតែដុតចោលទេ ហាហារ។ តែបើខ្ញុំថាដុតចោលទៅដូចថាវាអត់ន័យ។

ក៖ ចារហើយសូមអធ្យាស្រ័យ ខ្ញុំចង់សួរអុំនៅសំនួរចុងក្រោយបង្អស់ថា សួរអុំថា តើអមអាចផ្តាំផ្ញើរអ្វីខ្លះទៅកាន់កូនចៅចំនាន់ក្រោយដែលពួកគាក់បានស្លាប់លឺនៅសំលេងរបស់អុំណា តើអុំនិងនិយាយអ្វីខ្លះទៅកាន់ពួកគាត់និងជួនពរពួកគាត់អុំ?

ខ៖ បាទខ្ញុំ ជាចុងក្រោយនេះគឺថា ខ្ញុំសូមផ្តែរផ្តាំទៅកាន់បងប្អូនកូនក្មួយទាំងអស់ ដែលកំពង់រស់នៅសព្វថ្ងៃនេះ គឺថាបងប្អូនកូនក្មួយនិងគឺថា ត្រូវស្តាប់គោរពនូវច្បាប់ចររាចរ អើត្រូវបញ្ចាស់នូវគ្រឿងញាន ណា ព្រោះគ្រឿងញាននេះចាស់ៗបុណរាណគាត់ចែងតាំងពីដើមមកនិងហើយ គាត់មិនត្រឹមតែចែងទុកទេ គាត់ថាថ្នាំញានបំផ្លាញ នូវស្មារតីណាកូនណា ញានល្បែងអប្រៃនាំខូចញានស្រីញានស្រារោគបៀតបៀន តែបើញាននិងរៀនកូនងងនិងមានសូរិយារះហើយណា ហើយបើមានគ្រោះថា្នក់ចារាចរនេះ អើ រីករដ្ធថាភិបាលក៏ដូចជាមន្ត្រីនៅប្រចាំបុស៏ទូរទ្សសនិងលោកផ្សព្វផ្សាយដ័ដែល អោយយើងគោរពប្រតិបទ ប៉ុនន្តែយើងនៅតែ អើមិនស្លាប់ បើកបរមិនអាធ្យាស្រ័យអោយគា្ន មិនចឹងទេក៏សុំផ្តែរផ្តាំកូនចៅទាំងអស់អោយមានអធ្យាស្រ័យអោយគ្នា មានលើសលុះអោយចេះអត់អោន អនុគ្រោះអោយគ្នាបើមានអីលើសលុះណាស់ អើអោយគ្នាទៅវិញទៅមក ចាំនាំគ្នាចេះរស់នៅគោពរច្បាប់ អើផ្រ្សេងៗ ការរស់នៅជាមួយគ្នាក៏ចឹងដែល បើមានប្រពន្ធមានកូន ខំរស់នៅខំធ្វើជាប្តីល្អណាខំប្រឹងប្រែងរកសុីចិញ្ចឹមប្រពន្ធកូនណា ប្រឹងប្រែងរកទ្រព្យធន់ណា ក្នុងក្រុមគ្រួសាវាតែងតែមានទុកមានសុខអីចឹងទៅ វាមិនអង្គុយចាំតែសុខទាំងអស់ទេណាកូនណា និងហើយមួយឆាកជីវិត វាមានថ្ងៃនេះវា(ទុកសិច=ស្ត្រេស) ថ្ងៃនេះវាកើតអីចឹងទៅ ថ្ងៃនេះវា វាមិនចាំតែសុខទេនិយាយចេងទៅណាកូននុះ មិនចឹងទេនិយាយសរុបសេចក្តីមកគឺថានៅលឺចិត្ត ចិត្តគិតអោយបានល្អ ហើយមុននិងវាចារយើងត្រូវគិតមុននិងធ្វើ គិតមិនមែនចេះតែធ្វើៗ មិនចឹងទេផ្តាំផ្ញើដល់បងប្អូនកូនក្មួយទាំងអស់ដែលរស់នៅក្នុងព្រះរាជជាណាចក្រកម្ពុជាដែលជនជាតិខ្មែរ ខ្ញុំក៏ជាខ្មែរដែល ដូចថា ចង់អោយបានអ្នកដូចថាទាំងឡាយទាំងពួងនិងមានសេចក្តីសុខ សេចក្តីចំរើន អើគ្រប់ៗគ្នាណា បញ្ជារនូវគ្រឿងញាន បញ្ជានូវគេហៅថា បាបនិងគ្រោះទាំងឡាំងទាំងពួងនិង វាអាស្រ័យទៅលើយើងវាគ្ោរពរច្បាប់ចររាចរគ្រប់គ្នា ហើយការនិយាយស្តីអីអោយមានសិល៏ធម៏ដឹងខុស ដឹងត្រូវអី អោយមានដឹងខ្ពស់ទាបដឹងគុណ ដឹងស្រាយ ដឹងបាបដឹងគុណទោស ឬក៏ត្រូវបែងចែកពាក្យសម្តីគោរពគ្នាទៅវិញទៅមកកុំប្រម៉ាត់គ្នាណាស់ ដូចជាព្រះពុទ្ធទ្រង់ត្រាសសំម្តែងថាការប្រម៉ាតមើលងាយនិងគឺមានបាបធ្ងន់ណាស់ និងហើយ កុំឃើញគ្នាអន់យកជើងជាន់ណា គួរតែជួយគាត់ ជ្រោងជ្រែងគាត់ណា ព្រោះគាត់ល្ងង់ជាងយើង គាត់ក្រជាងយើង គាត់អន់ជាងយើង ត្រូវចេះនិយាយស្តីពាក្យសម្តីណាអោយគាត់មានទឹកចិត្តនិងឆន្ទះតស៊ូក្នុងជីវិតណា កុំចេះតែទៅបង្អាប់បន្ទាស់គាត់ដៀលពូជ ដៀលអំបូរគាត់ វាហួសហើយ ហួសសម័យដៀលេពូជ ដៀលអំបូរហើយ ព្រោះថាកូនចៅវារៀនចេះដឹងជ្រៅជ្រះខ្លាំងណាស់ ដូចថាគេអត់យកធម៏ប្រម៉ាត់ យកមកទេណា គេច្រើនតែអប់រំគ្នា សូមអោយកូនចៅនិងទាំងអស់ប្រកបដោយធម៏ណា ទាំងអស់ ហើយសូមអធ្យាស្រ័យគ្នាក្នុងការរស់នៅ។ សូមអោយមានសេចក្តីសុខគ្រប់គ្នាទាំងក្មួយ មកសំភាស៏នេះក្តី ក៏សុំអោយក្មួយអោយស្គាល់តែសុខ កុំអោយស្គាល់ទុក ហើយរោគគាបៀតបៀនទាំងឡាយនិងក៏សុំអោយជៀសផុតឆ្ងាយ អោយបានសុខសប្បាយហើយ អោយរឹងរឹតជាភាព នៃគុណព្រះបរមរដ្ធតនះត្រៃទាំងបី សូមភពបរមីតាមជួយថែរក្សារលើភពដែនដីគឺរីរបស់គាត់ សម្បិត្តរដ្ធរាជធារនីជាទីសោរភារម្យ ប្រតិ្តបទចកុក្រវាលជួយបីបាច់ថែរក្សាក្មួយក្រុមគ្រួសារកូនចៅជាពិសេស យើងជាជនជាតិខ្មែរស្ថិតនៅព្រះរាជជាណាចក្រកម្ពុជានេះក៏សុំអោយបានសុខបានចំរើនថ្កើងថ្កាននូវគ្រប់ទិសទាំងប្រាំបីរនិងកុំបីខ្លាតឃ្លាឡើយ។

ក៖ ចារសុំអរគុណអុំ ចឹងខ្ញុំអរគុណអុំដែលអុំបានផ្តល់ការសំភាស៏នេះសំរាប់ខ្ញុំ។